
MUNICIPIUL TIMIŞOARA

DIRECŢIA, INSTITUTII ŞCOLARE, MEDICALE,                             Nicolae Robu                                                                                    
SPORTIVE ŞI CULTURALE

NR. SC2013-20987/23.07.2013       
                                                               REFERAT

privind   mutarea activităţii  de învăţământ a  Colegiului Tehnic de Vest Timisoara  
 şi a Liceului de Arte Plastice Timişoara 

Se supune spre analiză  Comisiilor din cadrul Consiliului Local al Municipiului Timişoara  materialul întocmit de Direcţia Instituţii Şcolare, Medicale, Sportive şi Culturale,  privind   mutarea activităţii  de învăţământ a  Colegiului Tehnic de Vest   şi a Liceului de Arte Plastice Timişoara.
 
Liceul de Arte Plastice  îşi desfăşoară  activitatea    în imobilul situat în  Timişoara,  Bv. M Eminescu  nr. 2,  care a fost retrocedat  în natură Fundaţiei Caritatea – Federaţia Comunităţilor Evreieşti din România –Cultul Mozaic  prin   Decizia nr. 116/05.11.2003 a Comisiei speciale  de retrocedare  a unor bunuri imobile  care au aparţinut cultelor religioase din România, emisă în baza O.U.G. 94/2000 aprobată  cu modificări şi completări, prin legea nr. 501/2001. 

Clădirea în regim P+ 1E  dispune de  9 săli de clasă, 4 laboratoare, 16 ateliere  de specialitate şi 8  încăperi auxiliare (cancelarie, birouri,  cabinete, spaţii de depozitare materiale  didactice etc), respectiv o sală de sport.  

Clădirea în regim   Sparţial+P +2E  şi  sala de sport  situată  în Timişoara str. Liviu Rebreanu nr. 35,  aflată  în proprietatea publică a Municipiului Timişoara, în care a funcţionat  Şcoala Generală nr.9,  a devenit disponibilă în urma  comasării   acesteia cu Liceul de Arte Plastice.
Prin Hotărârea  Guvernului nr. 454/2007,  a   fost aprobată   repartizarea sumei de 151.206 mii lei din transferuri din bugetul de stat către bugetele locale, prevăzute în bugetul Ministerului Educaţiei, Cercetării şi Tineretului pe anul 2007, pentru finanţarea unor lucrări pentru edificarea şi construirea de campusuri şcolare la unităţile de învăţământ preuniversitar, fiind inclus şi Liceul de Arte Plastice Timişoara. Pentru construirea  campusului  şcolar în incinta Şcolii generale nr.9 a fost efectuat studiul de Fezabilitate şi realizarea obiectivului de investiţie "Amenajare campus şcolar", aprobat prin HCL nr 434/27.11.2007 şi prin HCL nr. 273/13.05.2008  a fost aprobat Planul Urbanistic de Detaliu "Amenajare campus şcolar", str. Liviu Rebreanu nr. 35, Timişoara, având ca beneficiar  

Primăria   Municipiului Timişoara. Executarea  lucrărilor  de construcţii  nu s-a mai   realizat  din lipsă de  fonduri.
Clădirea din Bv. M Eminescu  nr. 2, fiind  retrocedată,  a fost  adoptată  Hotărârea nr. 255/12.07.2011 a  Consiliului Local  prin care s-a  aprobat  funcţionarea Liceului de Arte Plastice  în spaţiul Şcolii cu clasele I-VIII nr.9 din Timişoara, Bv. L. Rebreanu nr.35 şi funcţionarea claselor primare ale şcolii in spaţiul Scolii  generale  nr. 25 din Timişoara, str. Cosminului nr. 42.

Hotărârea nr. 255/12.07.2011 a  Consiliului Local nu a fost pusă în aplicare, întrucât  conducerea Liceului  de Arte Plastice nu a acceptat   mutarea în locaţia Scolii generală  nr. 9, motivând  că spaţiul alocat este insuficient pentru desfăşurarea  procesului de învăţământ, ţinând seama de activităţile  specifice.
 
În vederea   găsiri  unor soluţii pentru mutarea Liceului de Arte Plastice  din  clădirea retrocedată  situată în   Bv. M Eminescu  nr. 2 a fost  analizată situaţia  mai multor spaţii  din reţeaua   şcolară  şi s-a ajuns la următoarea  concluzie:
- Colegiul Tehnic de  Vest   îşi desfăşoară activitatea  în imobilul situat în  Timişoara,  Bv. Gen Dragalina nr. 8- Bv.Regele Carol I nr.11, imobilul  care a   fost dobândit în proprietatea  privată a Municipiului Timişoara în urma  schimbului imobiliar efectuat cu Ordinul ’’Călugăriţelor de la, Notre Dame”,  în baza  Hotărârii Consiliului Local  nr. 206/04.04.2013  şi  a contractului de schimb, încheiat în baza acesteia.

 Clădirea în regim D+P+2E  din Bv. Gen Dragalina nr. 8- Bv.Regele Carol I nr.11, dispune de 32 de săli de clasă  care cuprind un număr de  4 ateliere situate la demisol şi 5 laboratoare, birourile funcţionând la parterul  Căminului  din Bv.Regele Carol I nr. 11
  
Din punct de vedere al  planului de  şcolarizare  al  Colegiului Tehnic de  Vest   pe anul  2013-2014 s-a aprobat un număr de 470 de elevi, cuprinşi în 20 de clase (a IX-a, aX-a, aXI-a , XII-a liceu zi, seral şi rută progresivă precum şi clasa a X-a  şi a XI –a  şcoală profesională), din care s-a realizat cifra de scolarizare de 401 elevi.
 
- Clădirea în regim   D+P +2 E   din str. Liviu Rebreanu nr. 35 aflată  în proprietatea publică a Municipiului Timişoara, în care a funcţionat  Şcoala Generală nr.9 dispune   de  22 de săli de clasă   şi 13 încăperi auxiliare ( secretariat, birouri,  cabinete , spaţii de depozitare),  insumand un spaţiu  care ar fi suficient pentru funcţionarea Colegiul Tehnic de  Vest,   având în vedere  că cele  20  de clase  preconizate pe anul şcolar  2013-2014 sunt cuprinse atât cursurile de zi cât şi cele de seral.                                                                                                                     

- Clădirea in regim D+P+2E  din Bv. Gen Dragalina nr. 8- Bv.Regele Carol I nr.11, rămasă disponibilă  după  mutarea  activităţii Colegiul Tehnic de  Vest   în locaţia Şcolii generale nr. 9  poate asigura spaţiul suficient pentru funcţionarea Liceului de Arte Plastice.        
Inspectoratul Şcolar Judeţean Timiş  a dat avizul favorabil  pentru mutarea  activităţii celor două  unităţi de învăţământ conform   adresei  cu nr. 5704/23.07.2013 înregistrată la noi sub nr. SC2013 - 20980/23.07.2013. 

Având în vedere cele de mai sus şi faptul  că  municipalitatea  nu dispune de resurse financiare  suficiente pentru plata  unor chirii sau pentru   cumpărare  de  imobile  care au fost retrocedate , supunem spre  aprobare  Consiliului Local: 

1. Mutarea activităţii  de învăţământ  a  Colegiului Tehnic de Vest  din  imobilul   situat  în   Timişoara,  Bv. General Dragalina  nr. 8- Bv.Regele Carol I nr. 11, proprietatea privată a Municipiului Timişoara,  în  imobilul  situat  în Timişoara  Bv Liviu Rebreanu nr. 35, compus din clădire şcoală S parţial+P+2E , sală de sport cu parter  şi teren construit şi neconstruit în suprafaţă de 7956 mp , proprietatea publică a Municipiului Timişoara.

  
2.  Mutarea  activităţii  de învăţământ  a Liceului de Arte Plastice Timişoara din  imobilul   situat  în   Timişoara, B-dul Mihai Eminescu nr. 2 proprietatea Fundaţiei Caritatea prin retrocedare,  în  imobilul  situat  Timişoara,  Bv. General Dragalina  nr. 8- Bv.Regele Carol I nr. 11, compus din  clădire cu D+P+2E  şi teren  construit şi neconstruit în suprafaţă de 1578,00 mp, proprietatea privată a Municipiului Timişoara, inclusiv  sala de sport  situată  în Bv.Regele Carol I nr. 11.
Mutarea unitatilor de invatamant,  prevazute la pct.1 si 2 se va realiza in termen de 30 de zile de la data intrarii in vigoare a hotararii de consiliu local.
DIRECTOR EXECUTIV,                                                 CONSILIER,
Mihai Ioan Costa                                                             Ioana Ciucur
                                                               AVIZAT,

                                                          Serviciul Juridic

                                                         Teodora Gentimir     

